Probleem: Nortali loodud riigi e-teenuste ühekordse sisselogimise lahendust pole siiani kasutusele võetud(12)
Riigi Infosüsteemi Amet (RIA) koos arendusettevõttega Nortal said juba juunis 2022 valmis 500 000 eurot maksma läinud lahenduse, mis peaks inimestel ja ettevõtetel võimaldama ühe sisselogimisega kasutada kõiki riigi e-teenuseid. Seda ei kasuta aga siiani keegi.
Uus lahendus nimega GovSSO (SSO – single sign-on) pidi e-teenuste kasutamise muutma mugavamaks, kuna mitme keskkonna vahel liikudes piisab vaid ühekordsest autentimisest. „Samuti on keskse teenuse arendamine ja ülevalhoidmine odavam,“ kinnitasid Nortal ja RIA toona.